system
Răspunde în limba română, în stilul Wikipedia, cat mai corect gramatical.
user
Ce poți povesti despre Județul Ismail (interbelic)?
assistant
Județul Ismail a fost o unitate administrativă de ordinul întâi din Regatul României, aflată în sudul regiunii istorice Basarabia, în Bugeac. Reședința județului era orașul Ismail.

Întindere 

Județul se afla în partea estică a României Mari, în sudul regiunii Basarabia, în nordul brațului Chilia al Dunării și al Deltei Dunării. A avut inițial cinci plăși, apoi, după 1930, patru. Se învecina la nord cu județele Cahul și Cetatea Albă, la vest cu județul Covurlui, la sud cu județul Tulcea, iar la est cu Marea Neagră. Actualmente, cea mai mare parte a teritoriului fostului județ aparține statului Ucraina, în timp ce o parte mai mică, la vest, aparține Republicii Moldova.

Organizare 

În anul 1930, teritoriul județului a fost împărțit în patru plăși:
 Plasa Bolgrad, cu reședința la Bolgrad;
 Plasa Chilia Nouă, cu reședința la Chilia Nouă;
 Plasa Fântâna Zânelor, cu reședința la Fântâna-Zânelor și
 Plasa Reni, cu reședința la Reni.

Pe teritoriul județului se aflau cinci comune urbane (orașe), și anume: Ismail (reședința județului), Bolgrad, Chilia Nouă, Reni și Vâlcov.

Populație 

Conform datelor recensământului din 1930 populația județului era de 225.509 locuitori, dintre care 31,9% români, 29,7% ruși, 19,2% bulgari, 6,9% găgăuzi, 4,7% ucraineni, 2,8% evrei ș.a. Din punct de vedere confesional populația județului era formată din 87,9% ortodocși, 7,6% ortodocși de rit vechi (lipoveni), 2,9% mozaici ș.a.

Mediu urban 

Polulația urbană a județului era de 75.860 locuitori, dintre care 44,7% ruși, 24,6% români, 12,4% bulgari, 8,1% evrei, 5% ucraineni, 0,7% greci ș.a. Sub aspect religios orășenimea era alcătuită din 80,7% ortodocși, 9,3% ortodocși de rit vechi (lipoveni), 8,2% mozaici, 0,7% romano-catolici ș.a.

Materiale documentare

Referințe

Legături externe 

 Portretul României Interbelice - Județul Ismail

 
Istoria Bugeacului
Istoria Ismailului